b'\n_START_ARTICLE_\nMono-ordenen\n_START_PARAGRAPH_\nMono-ordenen (fransk: Ordre du Mono) er en togolesisk orden. Den er Togos fornemste utmerkelse og tildeles for fortjenester for fedrelandet. Mono-ordenen ble innstiftet 2. september 1961. Ordenen er oppkalt etter elven Mono._NEWLINE_Mono-ordenen kan tildeles borgere av Togo s\xc3\xa5vel som utlendinger.\n_START_SECTION_\nInsignier\n_START_PARAGRAPH_\nOrdenstegnet for Mono-ordenen best\xc3\xa5r av en hvitemaljert femtagget stjerne som i midten har en medaljong i gull der Togos riksv\xc3\xa5pen er preget inn. Medaljongen er omgitt av en bord i svart emalje som er p\xc3\xa5f\xc3\xb8rt innskriften \xc2\xabREPUBLIQUE TOGOLAISE\xc2\xbb. Baksiden B\xc3\x86RER nasjonalmottoet \xc2\xabTRAVAIL, LIBERT\xc3\x89, PATRIE\xc2\xbb. Ordensstjernen b\xc3\xa6rer ogs\xc3\xa5 den femtaggete stjernen. Ordenskjedet best\xc3\xa5r av ledd med medaljonger som b\xc3\xa6rer riksv\xc3\xa5penet vekselvis med initialene \xc2\xabRT\xc2\xbb. Stjernen fra ordenstegnet er opphengt i kjedet._NEWLINE_Ordensb\xc3\xa5ndet er r\xc3\xb8dt med gr\xc3\xb8nne og gule kanter. Dette er Togos flaggfarger.'